Gunung Semèru utawa Sumèru iku gunung geni dhuwur dhéwé ing Pulo Jawa. Pucuké ingaran Mahamèru lan dhuwuré 3.676 mèter saka lumahing segara (msls). Kawah ing pucuké Semèru kaloka kanthi jeneng Jonggring Salaka. Semèru duwé laladan alas dipterokarp gumuk, alas dipterokarp dhuwur, alas pagunungan, lan alas Erica. Pernahé gunung iki ana ing antarané Kabupatèn Malang lan Kabupatèn Lumajang, kanthi titik géografis antarané 8°06' Ujur Kidul lan 120°55' Alang Wétan.